#HisChoice : 'હું સિંગલ છું તો લોકો સવાલ કેમ ઉઠાવે છે?'\nતેણે મને કહ્યું "તારા મૌનથી એવું નથી લાગતું કે તું સમજું છે, તું મુરખ હોવો જોઈએ."

"તારો પ્રેમસંબંધ વર્ષો પહેલાં પૂરો થઈ ગયો. પણ તું હજુ આગળ નથી વધ્યો...મોટો થા, સમય સાથે પરિપક્વ થા."

મને થતું હતું કે એને મુક્કો મારી દઉં. પણ હું કેટલા લોકોને મારીશ? "તારી તકલીફ શું છે?" આટલું જ હું બોલી શક્યો.

આ પ્રશ્ન માટે જો લોકોને મુક્કો મારવાનો હોય તો મારે દરરોજ લોકોને મુક્કા મારવા પડશે.

શું છે મારી કહાણી? હું ક્યાંથી શરૂ કરું?

કહાણીની શરૂઆત મારા ભૂતકાળ અને વર્તમાન સાથે થાય છે. પ્રેમમાં મને નિષ્ફળતા મળી એ પછી મેં એકલા રહેવાનો નિર્ણય કર્યો હતો. આ નિર્ણયના કારણે જ મારી આસપાસના લોકોના પ્રશ્નોથી હું ત્રાસી ગયો.

મારો નિર્ણય લોકોને કેમ પજવે છે? મારા નિર્ણય માટે મારે કેમ સહન કરવું પડ્યું?

મારા નજીકના મિત્રો, સંબંધીઓ મને અલગ ગણે છે એનું કારણ મારી કોઈ પ્રતિભા કે મારું કામ નથી. લોકો મને અલગ હરોળમાં મૂકતા હતા, કારણકે મારું સ્ટેટસ સિંગલ હતું.

તમે આ વાંચ્યું કે નહીં?

પરિણીત કે અપરિણીત?

હું વ્યવસાય માટે મેટ્રોપૉલિટન શહેરમાં આવ્યો હતો. હાલ હું મલ્ટી-કૉસ્મૉપૉલિટન વાતાવરણમાં કામ કરું છું. હું જ્યાં રહું છું એ શહેરનો પોશ વિસ્તાર ગણાય છે. અહીં લોકો આધુનિક છે અને પોતાના કામમાં ધ્યાન આપે છે.

પાડોશીઓને મારા વિશે જાણવાનો ભાગ્યે જ સમય હોય છે. હું જીમ જઉં કે ચા પીવા જઉં, ત્યાં લોકો સાથે વાતચીત થાય છે. એ લોકો પોતાના કામથી કામ રાખે છે. એ લોકો સાથે હું જરૂર પૂરતી જ વાત કરું છું.

પણ જેવી એ લોકોને મારા સિંગલ સ્ટેટસ વિશે ખબર પડે કે તરત જ એમની અંદરની ઉત્સુક્તા જાગી જાય છે.

એ વર્ષ ક્યારે આવશે?

'તું હજુ સિંગલ છે?' આ પ્રશ્ન સાંભળીને એવું લાગે છે કે, જાણે મને પૂછતા હોય કે હું હજુ કેજીમાં જ છું? 

મને શરમ ન અનુભવાય એ માટે મારા મિત્રો ઘણી વખત જવાબ આપી દે છે, "આ વર્ષે એ લગ્ન કરી લેશે"

એ વખતે મને એવું મન થાય છે કે હું કહી દઉં, 'સાંભળો, મને શરમ નથી આવતી. અને તમે કહો છો એ ખોટું છે હું આ વર્ષે લગ્ન નથી કરવાનો.'

ઉંમર અને સ્ટેટ્સનો ભેદ જોયા વગર જ કોઈ પણ છોકરી સાથે મારું નામ જોડી દેવાય છે. દરેક શહેરમાં અફવાઓ હોય છે.

લોકો જાણતા નથી કે આવું કરીને તેઓ મારી કોઈની સાથેની મિત્રતાને નુકસાન પહોંચાડે છે. વાસ્તવમા સારા મિત્રો મેળવવું બહું કપરું છે.

કેટલાક લોકો એ જાણવા ઉત્સુક હોય છે કે હું વર્જિન છું કે નહીં.

લોકો મારી જાતીયતા અંગે પણ સવાલો ઉઠાવે છે અને કેટલીક...\n\ntl;dr:
મારા મિત્રે મને પૂછ્યું, "હજુ એ વિશે જ વિચારે છે?" મેં જવાબ ન આપ્યો.